Pantenol
Pantenol ili pantotenol je alkoholni analog pantotenske kiseline (vitamin B5) i kao takav provitamin vitamina B5. U organizmima se brzo oksidira u pantotenat (pantotensku kiselinu). Na sobnoj temperaturi, pantenol je visoko viskozna i prozirna tečnost, ali su soli pantotenske kiseline (naprimjer, natrij pantotenat) u vidu tipskog bijelog praha. Rastvorljiv je u vodi, alkoholima, propilen glikolu, dietil eteru i hloroformu, te blago rastvorljiv u glicerinu. Produžena hemijska formula pantenola je: HO-CH2-C(CH3)2-CH(OH)-CONH-CH2CH2CH2-OH. Pantenol se javlja u obliku dva enantiomera, D i L. Samo je D-pantenol (dekspantenol) biološki aktivan, ali oba oblika imaju hidratantna svojstva. Za kozmetičku upotrebu, pantenol dolazi ili u D obliku ili kao racemska (razgranata) mješavina D i L (DL -pantenol).